Els xiquets i joves de Burjassot marxen d’acampada a Biar (MATRÍCULA OBERTA)
2025-07-24

L’Esplai Els Sitges, coordinat des de l’Agència Jove de l’Institut Municipal de Cultura i Joventut, ja ho té tot preparat perquè els xiquets i joves de Burjassot gaudisquen de les seues vacances de Pasqua en una divertida acampada a la localitat de Biar. Una acampada oberta a tots els xiquets i joves de Burjassot d’entre 4 i 19 anys. El termini d’inscripció està obert i finalitzarà el dimecres 28 de març.

L’eixida serà el dimarts 3 d’abril a les huit del matí des de l’aparcament de les Palmeres, junt Mercat Municipal i la tornada serà el divendres 6 d’abril, aproximadament sobre les 19 hores.

El preu de l’acampada és de 47,50 euros, i es pot abonar amb targeta de crèdit o bé amb rebut bancari (una vegada efectuat el pagament en la sucursal bancària), en la web municipal, www.burjassot.org o bé de manera presencial en el Servei d’Informació de la Casa de Cultura, prèvia sol·licitud de cita prèvia. El pagament no podrà fer-se en efectiu.

Juntament amb l’import de l’acampada s’haurà de presentar emplenada i signada l’autorització i una fotocòpia del SIP. Tal com han informat des de l’Esplai, per a l’acampada s’ha de portar l’esmorzar i el dinar del primer dia i no pot faltar la roba d’abric.